21.8.2012 Jurnalul Oficial al Uniunii Europene L 223/55 DECIZII DECIZIA COMISIEI din 16 august 2012 de stabilire a criteriilor ecologice de acordare a etichetei ecologice a UE pentru hârtia tipărită [notificată cu numărul C(2012) 5364] (Text cu relevanță pentru SEE) (2012/481/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 66/2010 al Parla- mentului European şi al Consiliului din 25 noiembrie 2009 privind eticheta UE ecologică (!), în special articolul 8 alineatul (2), după consultarea Comitetului pentru etichetare ecologică al Uniunii Europene, întrucât: (1) În temeiul Regulamentului (CE) nr. 66/2010, eticheta ecologică a UE poate fi acordată produselor cu impact redus asupra mediului pe durata întregului lor ciclu de Viață. (2)  Regulamentul (CE) nr. 66/2010 prevede stabilirea de criterii specifice de acordare a etichetei ecologice a UE, în funcție de categoriile de produse. (3)  Deoarece produsele chimice utilizate în produsele din hârtie tipărită pot afecta caracterul reciclabil al produselor din hârtie tipărită și pot prezenta un pericol pentru mediu şi pentru sănătatea umană, este oportună stabilirea unor criterii de acordare a etichetei ecologice a UE pentru categoria de produse „hârtie tipărită”. ( Măsurile prevăzute de prezenta decizie sunt conforme cu avizul comitetului instituit prin articolul 16 din Regula- mentul (CE) nr. 66/2010, ADOPTĂ PREZENTA DECIZIE: Articolul 1 (1) Categoria de produse „hârtie tipărită” cuprinde produsele din hârtie tipărită cu un conținut de hârtie, carton sau subs- traturi pe bază de hârtie de cel puțin 90 % din greutate, cu excepția cărților, a cataloagelor, a blocurilor de hârtie, a carnetelor sau a formularelor, care trebuie să aibă un conținut de hârtie, carton sau substraturi pe bază de hârtie de cel puţin 80 % din greutate. Se consideră că inserțiile, copertele și orice parte din hârtie tipărită a hârtiei tipărite finale fac parte din produsul din hârtie tipărită. () JO L 27, 30.1.2010, p. 1. (2) Inserţiile prinse de produsul din hârtie tipărită (care nu sunt destinate desprinderii de acesta) trebuie să respecte cerințele din anexa la prezenta decizie. Inserţiile care nu sunt prinse de hârtia tipărită (precum foile volante şi autocolantele care pot fi îndepărtate), dar care sunt vândute sau furnizate împreună cu aceasta trebuie să respecte cerințele din anexa la prezenta decizie numai dacă se intenționează plasarea pe acestea a etichetei ecologice a UE. (3) Categoria de produse „hârtie tipărită” nu include urmă- toarele: (a) şervețele din hârtie tipărită; (b) produse din hârtie tipărită utilizate pentru ambalare şi împa- chetare; (c) dosare, plicuri, dosare cu inel. Articolul 2 În sensul prezentei decizii, se aplică următoarele definiții: 1. „cărţi” înseamnă produse din hârtie tipărită cusute sau lipite, cu copertă tare sau moale, precum cărți şcolare, cărți de ficțiune sau de non-ficțiune, caiete, caiete de exerciții, caiete cu spirală, rapoarte, calendare cu coperţi, ghiduri şi cărți de buzunar. „Cărțile” nu includ ziarele, broşurile, revistele, cataloagele publicate periodic şi rapoartele anuale; 2. „consumabile” înseamnă produsele chimice utilizate în cursul proceselor de tipărire, cretare sau finisare şi care pot fi consumate, distruse, împrăştiate, risipite sau utilizate. Consumabilele includ produse precum cernelurile şi vopse- lurile tipografice, tonerele, lacurile de supratipărire, lacurile, adezivii, agenții de spălare şi soluțiile de umezire; 3. „dosar” înseamnă o cutie sau o copertă pliantă pentru foi volante. Dosarele includ produse precum separatoarele cu index, mapele pentru documente, dosarele simple (square cut folders), dosarele suspendate, cutiile din carton şi dosarele cu trei coperte; 4. „solvent organic halogenat” înseamnă un solvent organic care conține cel puţin un atom de brom, clor, fluor sau iod pe moleculă;